Publication: Magyar Közlöny
Issue: MK-2002-20 (Year: 2002, Number: 20)
Era: 1990-2004
Section: 
Paragraph Index: 529

7. Cikk 7.1. A nemzeti vagy regionális elõírást akkor kell besorolni a Tervezetek Gyûjteményébe, ha mellette szavazott a jelen lévõ és szavazó Szerzõdõ Felek legalább egyharmada (a jelen Melléklet 5.2. bekezdése szerint), vagy mellette szól a leadott szavazatok összmennyiségének legalább egyharmada, attól függõen, hogy melyik a kedvezõbb. Mindkét esetben az egyharmadnak magában kell foglalnia vagy az Európai Közösség, vagy Japán, vagy az Egyesült Államok szavazatát, ha ezek közül valamelyik Szerzõdõ Fél. 7.2. Mûszaki világ-elõírás Világ Gyûjteménybe való beiktatásához, a már beiktatott mûszaki világ-elõírás módosításához, valamint a jelen egyezmény módosításához a jelen lévõ és szavazó Szerzõdõ Felek egyhangú szavazata szükséges. Ha az elfogadáshoz egyhangú szavazást igénylõ kérdést a jelen lévõ és szavazó Szerzõdõ Fél valamelyike ellenez, egyet nem értését írásban kell megindokolnia, és azt a szavazás napjától számított hatvan (60) napon belül a Fõtitkár elé kell terjesztenie. Ha az ilyen Szerzõdõ Fél nem ad írásos indoklást ezen idõszakon belül, akkor úgy kell tekinteni, mintha a szavazás tárgyát képezõ kérdés mellett szavazott volna. Ha a kérdésben kifogást emelt egyik Szerzõdõ Fél sem nyújt be írásos indoklást, a kérdésben tartott szavazást olyan egyhangú szavazásnak kell tekinteni, melynél valamennyi jelen lévõ és szavazó személy a kérdés mellett szavazott. Ez esetben a szavazás dátumának a 60 napos idõszak utáni elsõ napot kell tekinteni. 7.3. Minden egyéb, határozatot igénylõ kérdést a Végrehajtó Bizottság saját belátása szerint dönthet el a jelen Cikk 7.2. bekezdésében elõírt szavazással.

Source: https://magyarkozlony.hu/hivatalos-lapok/327732eb1b267479c71baf19dad8646c983fb5d0/dokumentumok/c4cc6045bedff7ea137df4857fb606a8d2a3ce61/letoltes